Rihanna met R2,8 milj. beboet | Nuus24
Londen – Rihanna is al met meer as Rihanna £200 000 (sowat R2,8 miljoen) beboet tydens haar 777-toer omdat sy gedurig laat is, het 'n plaaslike koerant berig.Die sangeres, wat sewe vertonings in sewe stede in sewe dae gaan doen – is beboet omdat sy nie behoorlik kan tydhou nie, en omdat sy ná vertonings partytjies bywoon, wat dan veroorsaak dat haar vlugte laat is."Rihanna vat lank om op die verhoog te gaan en dit gooi die hele skedule uit. Dit is 'n reaksie op die feit dat elke sekonde van haar tyd belangrik is vir die organiseerders. Sy hou daarvan om in beheer te wees," het 'n bron aan The Sun gesê."Haar span maak regdeur die nag frantiese oproepe aan die lughawens. Elke uur wat verbygaan moet sy betaal. Die toer gaan haar 'n fortuin kos."Rihanna se vlug vanaf Mexiko na Toronto, Kanada, is vier uur lank vertraag toe sy byna twee en 'n half uur later vir 'n vertoning op die verhoog gegaan het.Die 24-jarige sanger het Sondagaand in Berlyn, Duitsland, opgetree. Sy sal Maandagaand in Engeland optree en haar laaste vertoning is Dinsdag in New York.– Lees meer hier– Volg Nuus24 op Twitter